recursal/SuperWikiNEXT-32B huggingface dataset:
**Finn Harry Gundersen** (16. april 1933–30. juli 2014) var ein norsk fotball- og ishockeyspelar frå Oslo. Han spelte 10 landskampar i fotball og 17 i ishockey.

### Fotball

Gundersen spelte for IK Skeid frå 1952 til 1957, då han vart profesjonell i den italienske klubben Verona FC. Etter to sesongar i Verona gjekk han tilbake til Skeid og var aktiv til og med 1962. Han var med på å vinne tre strake cupfinalar med Skeid i 1954, 1955 og 1956. Frå 1963 spelte han fem sesongar i 4. divisjon med Slemmestad IF.

Gundersen debuterte på fotball-landslaget i 1955. I landskampen mot Sverige på Ullevaal stadion 16. september 1956 kom han inn som innbyttar og skåra to mål i ein kamp som enda 3-1. Han spelte sin tiande og siste landskamp då han kom heim frå Italia i 1959, utan å ha skåra fleire landslagsmål. Gundersen «kunne forene eleganse med raffinert posisjonsspill når han fikk utfolde seg som indreløper eller aller helst winghalf».

### Ishockey

I ishockey spelte Gundersen på osloklubben Tigrene. Han deltok for Noreg under Vinter-OL 1952 i Oslo, der Noreg enda på niendeplass. Til saman spelte han 17 landskampar.

### Merittar

* Cupmeister: 1954, 1955 og 1956 med Skeid

Kjelder
-------

1. ↑  Magnus Breili:Fotballboken.1967

* *Denne artikkelen bygger på «Finn Gundersen» frå Wikipedia på bokmål, den 1. oktober 2015.*
**Ombudsmannen for sivile vernepliktige** er ein statleg ombudsmann for saker knytt til utføring av sivil verneplikt. Ombudsmannen har tilsyn med siviltenesteforvaltinga, og tek imot klager som måtte koma på denne. Den som har denne tittelen er leiar for Ombudsmannsnemnda, ei gruppe med sju medlemmer oppnemnd av Stortinget for fire år om gongen. Nemnda handsamer saker knytt til generelle og prinsipielle spørsmål.

Ombudsmannsordninga blei laga til i 1956 som svar på ombudsmannen for vernepliktige som blei innført i 1952.

Enkeltpersonar og tillitsmenn kan ta opp saker med Ombudsmannen. Denne har inga eiga mynde, men kan be forvaltinga om å retta «feil, forsømmelser og skjevheter».

Kjelder
-------

* 9. Lov og rett Arkivert 2009-06-24 ved Wayback Machine. ved Siviltjenesten

Bakgrunnsstoff
--------------

* Nettstad Arkivert 2007-09-02 ved Wayback Machine.

| * v
* d
* e
Stortinget |
| --- |
| Presidentskapen | Riksvåpen |
| Fagkomitear: | Arbeid og sosial · Energi og miljø · Familie og kultur · Finans · Helse og omsorg · Justis · Kyrkje, utdanning og forsking · 
Kommunal og forvalting · Kontroll og konstitusjon · Næring ·Transport og kommunikasjon · Utanriks og forsvar |
| Andre komitear: | Fullmaktskomiteen · Valkomiteen · Arbeidsordningskomiteen · Utvida utanriks- og forsvarskomité |
| Etatar: | Sivilombodet · Ombodsmannen for forsvaret · Ombodsmannen for sivile vernepliktige · Riksrevisjonen · EOS-utvalet |
Kamikkar til vinterbruk (venstre) og sommarbruk (høgre)
**Kamikk** eller **mukluk** (frå yupik *maklak*, 'storkobbe') er mjuke støvlar, tradisjonelt laga av rein- eller selskinn, som er blitt laga og brukt av arktiske urfolk som inuittar og yupikfolk.

Dei er ein del av den tradisjonelle inuittiske klesdrakta, mellom anna på Grønland. Fottøyet har mjuke solar og blir typisk laga av selskinn i to lag: ein ytterstøvel av vasstett skinn utan hår og ein innerstøvel eller -strømpe med hårsida inn. Mellom laga er det isolerande sennegras, som på dansk blir kalla *kamikhø*. Støvlane blir brukte av både kvinner og menn. Lengde og utsmykking kan variera, men medan kamikkar for kvinner kan nå opp til over knea, er dei for menn lågare. Ein brodert variant blir brukt til den grønlandske nasjonaldrakten. Enkle kamikkar og skinnstøvlar er framleis vanlege som vinterfottøy.

Sidan kamikkar har mjuke solar som bøyer seg i lag med føtene, gjer dei at jegerar som bruker dei kan gå svært stille. Ein kan også spinga, stå på tå og tilmed dansa i kaimikkar. Sidan støvlane er svært lette, sit dei på foten ved hjelp av friksjon, og ein treng ikkje bruka skosnøre.

Støvlane blir ofte laga med ein sole som er bøygd rundt foten og opp, slik at saumen er på toppen og sida av foten og ikkje på botnkanten. Dette hindrar slitasje på saumen og lekkasjar.

Fridtjof Nansen skreiv i *Paa ski over Grønland* frå 1890 om korleis austgrønlendarane berre var kledde i natit, minimale skrittklede, og kamikkar innandørs.

Galleri
-------

* Den tyske ekspedisjonsleiaren Alfred Wegener (til venstre) og inuitten Rasmus Villumsen i Grønland 1930. Begge iført kamikkar.Den tyske ekspedisjonsleiaren Alfred Wegener (til venstre) og inuitten Rasmus Villumsen i Grønland 1930. Begge iført kamikkar.
* Inuitkvinner frå Canada i tradisjonelle selskinnsdrakter med kamikkar.Inuitkvinner frå Canada i tradisjonelle selskinnsdrakter med kamikkar.
* Kamikkar til bruk i våte tilhøveKamikkar til bruk i våte tilhøve
* Kamikkar frå Alaska med pels frå ulike dyr og perlebroderiKamikkar frå Alaska med pels frå ulike dyr og perlebroderi
* Kamikkar i filt med broderi og pelskantKamikkar i filt med broderi og pelskant

Kjelder
-------

1. ↑  «Mukluk» (på engelsk). Canadian Icons. Arkivert frå originalen 17. april 2019. Henta 20. mars 2019.
2. ↑  «What Are Mukluks?» (på engelsk). www.wonderopolis.org. Henta 20. mars 2019.
3. ↑  «Mukluk». *The Canadian Encyclopedia*. Historica Canada. 20. oktober 2015. Henta 18. august 2019.

* *Denne artikkelen bygger på «Kamikker» frå Wikipedia på bokmål, den 19. november 2022.*

* *Delar av denne artikkelen bygger på «Mukluk» frå Wikipedia på engelsk, den 19. november 2022.*
**Affin geometri** er ein type insidensgeometri som i tillegg har den euklidske parallelleigenskapen.

Det vi kjenner som euklidsk plan er altså eit affint plan. Det eksisterer parallelle linjer og meir eksplisitt eksisterer det nøyaktig ei linje *l* som går gjennom eit vilkårleg punkt *P* og som samstundes er parallell til ei anna linje *m*.

Det finst mange modellar for affine plan. Eit av dei enklaste er kanskje firepunktsmodellen (han består i alle fall av færrast punkt). 

Firepunktsmodellen; ein enkel modell for eit affint plan
Denne består av fire punkt og seks linjer og linjene definerast som topunktsmengder og insidens ved å vere eit punkt i mengda. For å oppdage dei parallelle linjene må ein kanskje sjå litt nærare. Vi tek for oss linja *{Q,R}* og ser på punktet *P*. Linja *{Q,R}* består berre av punkta *Q* og *R*. Derfor vil linja *{P,S}* ikkje ha nokre felles punkt med *{Q,R}*. Ergo er *{Q,R}* parallell med *{P,S}*. Dette er òg den einaste linja gjennom punktet *P* sidan både *{P,Q}* og *{P,R}* begge har insidens med linja *{Q,R}*.

Kjelder
-------

* *Denne artikkelen bygger på «Affin geometri» frå Wikipedia på bokmål, den 11. september 2011.*


|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* NKC

 |
**Laholms kommun** er ein kommune i Hallands län i Sverige. Innanfor Hallands län grensar kommunen til Halmstads kommun i nord. Dessutan grensar han til Båstads kommun, Ängelholms kommun og Örkelljunga kommun i Skåne län i sør, og til Markaryds kommun og Ljungby kommun i Kronobergs län, i høvesvis aust og nordaust. Administrasjonssenteret i kommunen er Laholm.

Landskapet i kommunen er hovudsakleg småkupert. Ein finn barskog og myrar i aust og nord, og slettelandskap i vest. Kysten er sandrik. Når det gjeld næringsvegar, er det mykje verkstad-, plast- og næringsmiddelindustri i kommunen, i tillegg til jord- og skogbruk. Oppdrett av laks er også ei viktig næring.

Administrativ historikk
-----------------------

Laholms kommun omfattar elleve opphavlege einingar (Laholms *stad* og ti *sokn*), som vart gjorde til kommunar då kommunalforordningane tredde i kraft i 1863. Denne ordninga gjaldt fram til kommunereforma i 1952, som hadde innverknad på området gjennom at kommunane Tjärby og Veinge vart slegne saman til *storkommunen* Veinge, Ränneslöv og Ysby danna Ränneslöv, samt at Karups landskommun vart oppretta ved samanslåing av Hasslöv, Skummeslöv og Östra Karup. Dei andre landskommunane, samt Laholms stad heldt fram slik dei var. I 1971 vart Laholms landskommun, samt Våxtorp og *forsamlingane* Hasslöv og Skummeslöv frå den oppløyste Karups kommun, slegen saman med Laholms stad og danna Laholms kommun. Kommunen vart slik han var i dag i 1974, då også Hishult, Knäred, Ränneslöv og Veinge vart innlemma i kommunen.

Kommunevåpenet
--------------

Blasonering: *På blå bakgrunn, tre vassrette laksar i sølv og raudt*.

Fiskane kjem frå seglet byen hadde i mellomalderen. Då våpenet skulle fastsetjast av kongen på 1940-talet, vart dei definerte som laksar. Etter kommunesamanslåinga vart våpenet registrert for Laholms kommun i Patent- och registreringsverket i 1974. Frå 1960-talet fanst det også to andre våpen innanfor kommunegrensa.

Tettstader
----------

Det er 14 tettstader i Laholms kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

| Nr. | Tettstad | Folketal |
| --- | --- | --- |
| 1. | **Laholm** | 5 835 |
| 2. | Mellbystrand | 1 681 |
| 3. | Veinge | 1 176 |
| 4. | Knäred | 1 129 |
| 5. | Våxtorp | 986 |
| 6. | Lilla Tjärby | 882 |
| 7. | Vallberga | 647 |
| 8. | Genevad | 597 |
| 9. | Skummeslövsstrand | 454 |
| 10. | Skottorp | 451 |
| 11. | Ränneslöv | 425 |
| 12. | Hishult | 356 |
| 13. | Ysby | 246 |
| 14. | Hasslöv | 242 |

Kjelder
-------

* «Laholms kommun» på Wikipedia på svensk, innhenta 5. mars 2010.
* «Laholm» hjå Store norske leksikon, innhenta 5. mars 2010 (lisensiert under CC-BY-SA).

### Referansar

1. ↑  «*I blått fält tre bjälkvis över varandra ställda laxar av silver med röd beväring, därest sådan skall komma till användning*».

| * v
* d
* e
Kommunar i Hallands län i Sverige |
| --- |
|  | Falkenberg  · Halmstad  · Hylte  · Kungsbacka  · Laholm  · Varberg |  |
| Sjå òg: Liste over Sveriges kommunar |

|  |  |
| --- | --- |
| Autoritetsdata | 
* Store norske leksikon
* ISNI
* GeoNames
* MusicBrainz (area)

 |
Koordinatar: 31°35′25″N 74°18′35″E﻿

**Lahore festning** (panjabi og urdu شاہی قلعہ‎ (*Shahi Qila*), 'Kongefestningen', engelsk Lahore Fort) er ein festning i Lahore i Panjab i Pakistan som saman med Shalimar-hagen er rekna som verdsarv av UNESCO. Mesteparten av den noverande festningen blei bygd på 1600-talet, då Mogulriket var på høgda si.

Festningen ligg nord i gamlebyen innanfor bymuren i Lahore, og omfattar eit område på over 20 hektar. Han omfattar i dag 21 bygningar. Bygginga av den moderne festningen byrja i 1566 under Akbar den store, som gav festnigen ein synkretisk arkitektur som blanda både muslimske og hindumotiv. Under Shah Jahan blei det brukt luksuriøs marmor med inkrusteringar i persisk stil. Den kjende Alamgiri-porten blei bygd under den siste mektige stormogulen, Aurangzeb, og vender mot Badsjahi-moskeen.

Staden der festningen no står har vore busett i tusenår, men den eldste dokumentasjonen av eit forsvarsverk her viser til ein teglverksbygning frå 1000-talet.

Etter at Mogulriket fall blei Lahore festning først brukt av sikh-herskaren Ranjit Singh som bustad. Det blei teke over av Britisk India i 1849 og fall til Pakistan i 1947. 

I 1980 nominerte dei pakistanske styresmaktene festningen og Shalimar-hagen i Lahore til UNESCO si verdsarvliste. Dei to stadene blei sett inn som ei felles oppføring på lista i oktober 1981.

* 
* Deewan e AamDeewan e Aam
* ElefantsøylerElefantsøyler
*

Kjelder
-------

1. ↑  Ruggles, D. Fairchild (2011). *Islamic Gardens and Landscapes*. University of Pennsylvania Press. ISBN 9780812207286.
2. ↑  *Islamic art in the Metropolitan Museum: The Historical Context*. Metropolitan Museum of Art. 1992. s. 34.
3. 1 2 3 4 5 6  «International council on monuments and sites» (PDF). UNESCO. Henta 13 April 2015.
4. ↑  «World Heritage Committee Fifth session». UNESCO. Henta 13. april 2015.

* *Denne artikkelen bygger på «Lahore Fort» frå Wikipedia på engelsk, den 16. november 2017.*

Bakgrunnsstoff
--------------

 Commons har multimedium som gjeld: **Lahore festning**

* Unescos världsarvslista: Fort and Shalamar Gardens in Lahore
Nobelprisen  

Nobelprisen i økonomi  
2004

**Finn Erling Kydland** (fødd 1. desember 1943) er ein norsk økonom og nobelprisvinnar busett i USA. Hovudområda hans er makroøkonomi og politisk økonomi.

Nobelprisarbeidet
-----------------

Kydland vart tildelt Sveriges Riksbanks økonomipris til minne om Alfred Nobel for 2004 saman med Edward C. Prescott. Det han og Prescott samarbeida om var å laga ein økonomisk modell for makroteorien med utgangspunkt i mikroteori. Medan makroteori handlar om samfunnet generelt, det vil seie utvikling av inflasjon eller brutto nasjonalprodukt, handlar mikroteori om korleis enkeltpersonar og verksemder ter seg. 

Modellen deira løyste problem frå 70-talet med høg inflasjon og høg arbeidsløyse som dei eldre økonomiske modellane til John Maynard Keynes ikkje kunne hanskast med. Den nye modellen gjekk ut på å binda økonomipolitikken slik at alle visste kva som kom til å skje seinare.

Personleg
---------

Kydland kjem opphavleg frå Gjesdal. Han skal ha fått interessa for økonomi då han byrja å føra rekneskapa for ein venn som alte opp mink. Han studerte seinare faget ved NHH og tok doktorgrada ved Carnegie Mellon University i Pittsburgh der han òg er professor. Han har den same stillinga ved University of California.

I tillegg til den djupe interessa si for økonomien liker Kydland òg bluesmusikk. Han er ein ihuga idrettsmann som har sprunge maratonløp fire gonger, og både speler og ser fotball.

Sjå òg
------

* Realkonjunkturteori

Bakgrunnsstoff
--------------

* Informasjonsside frå Carnegie Mellon University Arkivert 2004-10-10 ved Wayback Machine.
* Artikkel frå NHH sine websider Arkivert 2005-03-08 ved Wayback Machine.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |
| **Ombo** |
| --- |
|  |
| Geografi |
|  |
| **Stad** | Ryfylke i Boknafjorden |
| **Koordinatar** | 59°16′N 06°01′E﻿Koordinatar: 59°16′N 06°01′E﻿

 |
| **Areal** | 58 km²

 |
| **Høgaste punkt** | Bandåsen (511 moh.)
 |
| Administrasjon |
| **Land** | Noreg |
| **Fylke** | Rogaland

 |
| Demografi |
| **Folketal** | 240 (2018)
 |

**Ombo** er ei øy i Ryfylke. Øya ligg i Boknafjorden nordom Randøy i Hjelmeland kommune, og ho er den nest største i Rogaland. Ombofjorden ligg mellom Ombo i vest, som fjorden er kalla opp etter, og Jøsneset på fastlandet i aust. Det høgaste punktet på øya er Bandåsen på 511 moh.

Ombo har fleire småstader, blant anna Jørstadvåg, Tuftene, Skipavik, Skår, Vestersjø, Atlatveit og Eidssund.

Etter at vegen på Ombo vart bygd vart ein særegen fjellformasjon synleg frå den nye vegen. Fjellformasjonen ser ut som eit andlet og vart opphavleg kalla Adam. Blant dei lokale innbyggjarane er denne òg kalla for «Ombo-Gubben».

Fram til 1. januar 2020 er Ombo delt mellom kommunane Hjelmeland og Finnøy. Etter ny kommunal inndeling frå 2020, er heile øya ein del av nye Stavanger kommune.

Øyar i Finnøy kommune, Den største øya er Ombo, ho er delt mellom kommunane Finnøy og Hjelmeland
Ombo-gubben

Kjelder
-------

Referansar

1. ↑  Justerer grensa mellom kommunane Finnøy og Hjelmeland  Pressemelding frå Kommunal- og moderniseringsdepartementet, den 10. desember 2018

Bakgrunnsstoff
--------------

* 

* «Ombo» i *Store norske leksikon*, snl.no.

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
**Finn Kristensen** (fødd 24. juli 1936) er ein norsk politikar frå Brevik i Telemark. Han var i tida 1981-93 statsråd i tre regjeringar leia av Gro Harlem Brundtland, og stortingsrepresentant frå Telemark og for Arbeidarpartiet frå 1969 til 1985.

Yrke og stortingsrepresentant
-----------------------------

Kristensen var son til ein sveisar. Etter å ha vore lærling 1950-53 gjekk han 1954/55 sterkstraumlina ved Oslo elementærtekniske skole. Det neste året var han elektriker til sjøs, medan han åra 1958-62 var elektrikar ved Dalen Portland Cementfabrikk Norcem. Frå 1962 til -65 var han instruktør i Arbeidernes opplysningsforbund, sidan fylkessekretær i Telemark Arbeidarparti til 1969.

Valperioden 1960-63 var Kristensen medlem i Eidanger heradsstyre. Etter kommunesamanslåing var han medlem i Porsgrunn kommunestyre i to valperiodar, 1964-67 og 1968-71. I september 1969 vart han vald til å representere Arbeidarpartiet og Telemark fylke på Stortinget. Han var då 1969-73 medlem i Forsvarskomiteen. Etter attval 1973 og -77 var han medlem i Industrikomiteen til 16. oktober 1979, då han vart vald til formann i same komite.

Statsråd
--------

Då Gro Harlem Brundtland danna si fyrste regjering, 4. februar 1981, vart Kristensen utnemnd til industriminister, ein post han hadde til regjeringa gjekk av midt i oktober. Stortingsperioden 1981-85 var Kristensen nestformann i Energi- og industrikomiteen. 

Etter eit mellomspel som direktør i T-invest på Notodden kom Kristensen tilbake som statsråd også i Brundtlands andre regjering. Frå 9. mai 1986 til regjeringa måtte gå 16. oktober 1989, leia han Industridepartementet/Næringsdepartementet. I om lag eitt år var han så avdelingsdirektør i Statoil.

Også då Brundtland skipa regjering for tredje gong, 3. november 1990, tok ho med Kristensen med i statsrådskollegiet. Han fekk då leie Olje- og energidepartementet, seinare kalla Nærings- og energidepartementet, til han vart skifta ut 7. oktober 1993. I realiteten var det mykje same departementet som han styrte i tida 1986-89.

Næringsdrivar
-------------

Frå 1994 gjekk Kristensen over til å drive forretning. Han starta då opp F.K. Bedriftsutvikling, som han leia til 2007. Åra 1994-97 var han elles rådgjevar for selskapa ABB og FIBA Nordic Securities.

Kjelder
-------

* «Finn Kristensen». Stortinget.no.


|  |  |
| --- | --- |
| Autoritetsdata | 
* Store norske leksikon
* PolSys
* VIAF

 |
Omdreiing av ei kurve
Ein **omdreiingslekam** eller **rotasjonslekam** er i geometrien ein lekam som ein får ved at ein plan figur vert dreidd om ein akse i planet til figuren. Overflata til ein omdreiingslekam er derfor ei omdreiingsflate. 

Døme på omdreiingslekamar er kule og ellipsoide, sylinder og kjegle (som begge oppstår ved rotasjon av ei rett linje), omdreiingshyperboloide, paraboloide og torus (sirkelring), som ein får ved at ein sirkel vert rotert om ein akse som ikkje skjer sirkelen. 

Paul Guldin lagde reglar for korleis ein skal utrekne overflata og volumet til omdreiingslekamar.

Volum
-----

Volumet til ein omdreiingslekam vert utrekna som integralet av snittflata til omdreiingslekamen frå byrjinga til slutten. Denne er lik funksjonsverdien i kvadrat ganga med pi (og samsvarar arealet til ein sirkel som funksjon av radiusen).

Volumet {\displaystyle V\,} av omdreiingslekamen av {\displaystyle f(x)\,} mellom *a* og *b*, rotert rundt x-aksen, er altså

{\displaystyle V=\pi \int \_{a}^{b}(f(x))^{2}dx}
Volumet {\displaystyle V\,} av omdreiingslekamen av {\displaystyle f(x)\,} mellom *a* og *b*, rotert rundt y-aksen er

{\displaystyle V=2\pi \int \_{a}^{b}x(f(x))dx}
I teorien kan ein omdreiingslekam som er uendeleg lang likevel ha eit endeleg volum. 

Arealet {\displaystyle A\,} av omdreiingslekamen er 

{\displaystyle A=2\pi \int \_{a}^{b}f(x){\sqrt {1+f'(x)^{2}}}\,dx}

Kjelder
-------

* – matematikk «omdreiningslegeme – matematikk» i *Store norske leksikon*, snl.no.

* *Delar av denne artikkelen bygger på «Rotationskropp» frå Wikipedia på svensk, den 13. september 2011.*


|  |  |
| --- | --- |
| Autoritetsdata | 
* Store norske leksikon
* GND

 |
Koordinatar: 61°3′23.548″N 6°19′0.46200″E﻿
**Finnafjorden** er ein fjordarm av Sognefjorden på sørsida av fjorden i Vik kommune. Han har ei lengd på 6 km og går generelt sørvestover. 

Fjorden har innløp mellom Eikeneset og Skjæret nedanfor Ytstestolen på Fagerdalsnipi. Fjorden er heilt utan vegsamband. Om lag 3 km inn i fjorden ligg garden Finnen, inst i fjorden ligg Finnabotnen. Ved Finnen smalnar fjorden inn til eit sund kalla Straumen med ei breidd på om lag 40 meter. Frå her går fjorden vidare sørvestover og nesten vestover til garden Finnabotnen og Botnadalen. 

Namnet har opphavleg vore usamansett, og tydinga er truleg *finne, villmark*. Det usamansette fjordnamnet finn vi i dag att i gardsnamna. Fjordnamnet har sidan fått tillagt endinga *-fjorden*. Sidene av fjorden er særs bratte og høge, opp til 1000 meter langs nesten heile fjorden. Av fjelltoppar rundt fjorden finn ein Skjemmedalsnipa (1069 moh), Åkrevikfjellet (1284 moh), Orren (1124 moh), Skrivareggi (1083 moh), Einebærfjellet (1212 moh) og Fagerdalsnipi (1245 moh)

Kjelder
-------

* Norske Gaardnavne
* IV Finne i *Nynorskordboka*

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
**Gaynel Hodge** (fødd 4. januar 1937 i California, daud ) er ein USA-amerikansk musikar og songar. Han var medlåtskrivar på den store hitten «Earth Angel», spelt inn av The Penguins i 1950-åra. 

Han var med å starte opp og var musikalsk leiar i kjende grupper som The Platters, The Turks og The Hollywood Flames. Hodge var involvert i doo-wop og rhythm and blues frå tidlege år og byrja å skrive songar og spele piano då var 13 år gammal, og byrja å syngje med vokalgrupper på gatehjørne i Los Angeles. Berre 15 år gammal var Gaynel ofte å sjå som studiomusikar i platestudio kring i Los Angeles. Gaynel var med å skipe det originale Platters med broren Alex Hodge, og song og spelte piano på dei første 16 innspelingane sine. 

Gaynel har skrive, spelt inn for eller spelt med artistar som Lou Rawls, Aretha Franklin, Stevie Wonder, Johnny «Guitar» Watson, Dr. John, Ted Taylor, Little Johnny Taylor, Richard Berry, Dick Dale, Don & Dewey, The Chambers Brothers, The Rivingtons, The Olympics, Johnny Morissette, Tony Allen og Duane Eddy.

Kjelder
-------

* *Denne artikkelen bygger på «Gaynel Hodge» frå Wikipedia på engelsk, den 14. februar 2018.*
	+ *Wikipedia på engelsk oppgav desse kjeldene:*

1. ↑

Bakgrunnsstoff
--------------

* The official website for Gaynel Hodge. (Authorized and Approved by Gaynel Hodge- Oct. 2002.)
**Gaute Larsen** (fødd 24. desember 1961) er ein norsk fotballtrenar frå Sandnes. 11. september 2012 overtok han som trenar i Bryne etter Tommy Bergersen.

Larsen markerte seg først med å leie Ullern, som han tidlegare hadde spelt for, opp i 1. divisjon før han vart henta som hjelpetrenar til Stabæk. Etter at Anders Linderoth trekte seg i 2001, overtok han hovudansvaret. Han vart likevel sparka hausten 2004, og uttalte på pressekonferansen at «Eg er skuffa, og eg aksepterer det ikkje, men eg skjønar tankegangen». Før sesongen 2005 vart han henta som hjelpetrenar til Odd Grenland. Sesongen 2007 hadde han saman med Arne Sandstø eit delt hovudtrenaransvar for klubben.

Etter cup-nederlaget mot Haugesund vart Sandstø og Larsen 28. september løyst frå kontraktane sine, og erstatta med Ove Flindt-Bjerg som trenar for Odd. 25. oktober signerte han ein 3-årig kontrakt med 2. divisjonslaget Asker. Då det vart klårt at Asker ikkje kunne rykke opp eller ned den sesongen, drog Gaute Larsen til Bryne for å overta som hovudtrenar i jærklubben frå 2013-sesongen. Han har kontrakt med Bryne dei to neste sesongane.

Kjelder
-------

* *Denne artikkelen bygger på «Gaute Larsen» frå Wikipedia på bokmål, den 22. mai 2013.*
**Finn-Hågen Krogh** (fødd 6. september 1990) er ein norsk langrennsløpar frå Alta som vart verdsmeister i sprintstafett saman med Petter Northug under Ski-VM 2015 i Falun. Krogh, som er medlem av Tverrelvdalen Idrettslag, har vunne tre renn i verdcupen sesongen 2014/15.

Karriere
--------

Krogh fekk sitt gjennombrot då han i Falun vart nummer to i verdscupsavslutninga, ein prestasjon han kopierte same staden to år seinare. I 2013 gjekk han inn til sølvmedalje på 15 km under NM på Voss, vel fem sekundar bak Martin Sundby.

Vinteren 2014/15 vann to sprintrenn i verdscupen, det siste i Östersund. Dagen etter siste sprinttriumfen vann han også 15 km i Östersund. Ei veke etter gjekk han sprintstafetten under Ski-VM i par med Petter Northug, og vann gullmedalje på ein overbevisande måte. 

### Medaljar og besteplasseringar i noregsmeisterskap

* Ski-NM 2012: Nr 9 på 30 km på Voss
* Ski-NM 2013: Sølvmedalje på 15 km på Vang
* Ski-NM 2014: Sølvmedalje i sprint på Lillehammer
* Ski-NM 2015: Nr 4 på 30 km på Røros
* Ski-NM 2016: Gullmedalje i sprint i Tromsø
* Ski-NM 2017: Nr 6 på 10 km i Sør-Fron
* Ski-NM 2018: Bronsemedalje på 30 km på Vang
* Ski-NM 2019: Gullmedalje i sprint i Meråker
* Ski-NM 2020: Gullmedalje på 15 km i Drammen
* Ski-NM 2021: Nr 8 på 15 km i Trondheim
* Ski-NM 2022: Nr 7 på 10 km på Gran
* Ski-NM 2023:

Kjelder
-------

* *Denne artikkelen bygger på «Finn Hågen Krogh» frå Wikipedia på tysk, den 23. februar 2015.*


|  |  |
| --- | --- |
| Autoritetsdata | 
* Store norske leksikon

 |
Kvitebjørn, illustrasjon Theodor Kittelsen
Ali Baba
Eit **eventyr** er enkelt sagt ei forteljing som ikkje gjev seg ut for å vera sann, i motsetnad til segna.

Stil
----

Eventyret har gjerne overnaturleg innhald og er som regel oppstått og overført på folkemunne. Forteljingane har likevel òg blitt påverka av eventyrsamlarar og forfattarar som har tolka dei på sin eigen måte. 

Eventyra har hatt mange funksjonar, frå det reint underhaldande til oppseding.
Sjølv om eventyr oftast vert rekna som barnelitteratur, er det også skrive eventyr med innhald klart mynta på vaksne.

Eventyra er ikkje knytt til ei bestemt tid eller rom, men føregår gjerne i ei verd der alt har ei meining og det magiske ikkje er overraskande.

Inndeling
---------

### Grupper

Eventyra kan delast inn i tre hovudgrupper:

* Eigentlege eventyr, med undereventyr, novelleeventyr og legendeeventyr
* Dyreeventyr
* Skjemteeventyr

Aarne-Thompson-systemet er eit forsøk på å katalogisera folkeeventyr som blei vidareutvikla i ATU-systemet.
Systemet er også blitt tilpassa norske folkeeventyr av Ørnulf Hodne.

### Kunsteventyr og folkeeventyr

Ein kan også dela inn eventyr i kunsteventyr og folkeeventyr, der førstnemnde har ein kjend forfattar medan sistnemnde er kjend frå munnleg overlevering. Desse to typane kan likevel gli over i kvarandre, ettersom forfattarar av kunsteventyr ofte kan byggja på folkeeventyr. 

Charles Perrault var tidleg ute med å gje franske folkeeventyr ei skriftleg form i «gåsemoreventyra» sine, *Les Contes de ma mère l'Oye* frå 1697. 
Medan Perralt gav støytet til å skriva ned folkeeventyr er den samtidige Madame d’Aulnoy blitt rekna som ein opphavsperson til kunsteventyret. Ho innførte også den franske nemninga for eventyr, *conte de fées*, på fransk. 
Begge forfattarane kombinerte tradisjonelle soger med litterære uttrykksmåtar.

Teoriar
-------

Det er mogleg å sjå felles strukturar/funksjonar i eventyra, og det finst fleire analysemetodar som kan nyttast; m.a. Vladimir Propps funksjonar, Olriks episke lover, aktantmodellen m.m. 

Desse forteljingane har spreidd seg frå kultur til kultur med småendringar undervegs. Ved å sjå på nedskrivingar frå ulike tider kan ein spora til dømes eit norsk eventyr til Oldtids-India.

Særtrekk frå eventyrsjangeren kan også finnast i moderne journalistikk.[*treng kjelde*]

Kjelder
-------

1. ↑  «Brukerveiledning for eventyrsamlingen». UiO Institutt for kulturstudier og orientalske språk.
2. ↑    Carlquist, Gunnar: *Svensk uppslagsbok, 2:a uppl.*, Baltiska förlaget, Malmö 1947-1955 (swe), s. 814. Libris 3148191.
3. ↑  Sophie Raynard (2002). «63». *La Seconde Préciosité* (på fransk). Tübingen: Gunter Narr Verlag. ISBN 978-3-82335-542-7.

|  |  |
| --- | --- |
| Autoritetsdata | 
* WorldCat
* Store norske leksikon
* LCCN
* NKC
* NDL

 |
**Evensk** (òg kalla *lamutisk*) er språket til det sibirske urfolket evenarane. Det er i nær slekt med evenkisk, nanaiisk og udegejsk. Språket høyrer til den tungusiske språkfamilien. 

Grammatisk sett er evensk eit suffikal-agglutinerande språk. Språket har 18 konsonantfonem og 20 vokalfonem (inkludert lange vokalar og diftongane *ia*, *ie*). Substantiva har 13 kasus. Verbbøyinga skil mellom aktiv handling, tilstand og begynt handling.

Verba har over 15 aspekt og 6 diatesekategoriar, 6 partisippformer og 8 adverbialpartisipp, negative verb og spørreverb. Determinativ står føre det bestemte ordet og samsvarar med det i tal og kasus. I vestlege dialektar finn ein påverknad frå jakutisk og jukagirsk i ordforrådet, i dialektane på Kamtsjatkahalvøya påverknad frå korjakisk. Frå 1600-talet har det blitt tatt opp russiske lånord. Eit skriftspråk på grunnlag av det latinske alfabetet var klart i 1931, frå 1936 vert det skrive med ein variant av det kyrilliske alfabetet:

|  |  |  |  |  |  |  |  |
| --- | --- | --- | --- | --- | --- | --- | --- |
| А а | Б б | В в | Г г | Д д | Е е | Ё ё | Ж ж |
| З з | И и | Й й | К к | Л л | М м | Н н | Ӈӈ |
| О о | Ө ө | Ӫ ӫ | П п | Р р | С с | Т т | У у |
| Ф ф | Х х | Ц ц | Ч ч | Ш ш | Щ щ | Ъ ъ | Ы ы |
| Ь ь | Э э | Ю ю | Я я |
|

Ved den russiske folketeljinga i 2010 vart språket tala av om lag 5660 av eit folketal på om lag 22 400 evenarar. Språket vert tala ved kysten av Okhotskhavet og nærliggjande delar av republikken Sakha og Magadan oblast. Evenarane bur i Sakha (15 100 personar), Magadan oblast (2640), Tsjukotka (1390), Kamtsjatka oblast (1870) og Okhotsk *rajon* i Khabarovsk kraj (1130).

Ein skil mellom austlege, vestlege (påverka av jakutisk) og sentrale dialektar, i alt om lag 20, mellom anna armansk, kamtsjatskisk, okhotskisk, olsk (vestleg dialekt, grunnlag for skriftspråket), berezovsk og momsk. Den armanske dialekten innehar ei særstilling. Han bevarer ei rekkje arkaiske trekk, og står nærare evenkisk språk. Han vert stundom rekna som eit eige språk.

Fotnotar
--------

1. 1 2  "Vserossijskaja perepis naselenija 2010" - Folketeljinga i Russland 2010

| * v
* d
* e
Tungusiske språk |
| --- |
| Nordtungusiske språk | Evensk**·** Negidalsk**·** Evenkisk**·** Solonsk**·** Manegirsk**·** Orochonsk |
| Sørtungusiske språk | Jursjensk**·** Mandsju**·** Akanisk**·** Birar**·** Nanaiisk**·** Kile**·** Ultsjisk**·** Orokisk**·** Samagirsk**·** Orotsjisk**·** Udegejsk |
**Eventyrsamlarar** er folk som får andre til å fortelja eventyr og anna folkedikting og deretter skriv dei ned. Velkjende eventyrsamlarar er Asbjørnsen og Moe og brørne Grimm.

Nedskriving og bearbeiding
--------------------------

Etter at eventyra er skrivne ned, ønskjer samlarane som regel å gjeva dei ut. Det er noko ulikt korleis dei gjer dette. Ein kan velja å retta litt på eventyra, eller til og med skriva dei om, slik at dei blir «perfekte». Dette var særleg vanleg for nokre hundreår sidan. Ein av dei tidlege eventyrsamlarane, Charles Perrault, gjorde store endingar i materialet sitt. Også brørne Grimm skal ha skrive om litt på eventyra sine, mellom anna ved å leggja inn moralar der det passa. Asbjørnsen og Moe var meir tru til folketradisjonen, men også dei gjorde mindre endringar, og let vera å gjeva ut eventyr dei meinte kunne vera støytande, til dømes erotiske eventyr. Slike omarbeidde eventyr er blitt folkeskattar, men mange meiner dei har mista mykje av krafta si i og med at dei er blitt gjort om til ufarlege barnehistoriar.

Vitskapleg innsamling
---------------------

Ein annan innfallsvinkel er å vera så tru mot forteljaren som råd er. Ein skal ta med munnleg språk, sjølv om det er repeterande og ugrammatisk, ein skal få med dialekten forteljaren bruker og helst ta med så mange detaljar som mogleg rundt sjølve forteljinga av eventyret, til dømes kven som fortalde det, kvar, og kven dei hadde lært det frå. Desse innsamla eventyra får dermed eit meir munnleg og mindre formfullendt preg, men dei er meir tru til tradisjonen dei kom frå. Ein kan dermed bruka dei i forskingsarbeid der ein gjerne vil samanlikna nøyaktig ulike variantar av eventyr. I dag er ein eventyrsamlar gjerne ein antropolog eller ein folkorist.

Eventyrsamlarar
---------------

* 800-talet: Duan Chengshi
* 1000-talet: Somadeva
* 1600-talet: Charles Perrault
* 1800-talet: Aleksander Afanasjev, Grimm-brørne, Asbjørnsen og Moe
* 1900-talet: Italo Calvino, AK Ramanujan
**Dyveke Sigbrittsdatter** (ca. 1490–1517), også kalla **Dyveke Willoms** og **Dyveke Villessoon**, var frilla til kong Christian II av Danmark-Noreg.

Dyveke var dotter av Sigbrit Willoms frå Amsterdam, «*mor Sigbrit*», og var kjent for å vera svært vakker. Ho skal ha treft Christian, som då var hertug og kronprins, på eit ball i Bergen i 1507, og blitt frilla hans same kvelden. Kronprinsen bygde eit hus til henne og mora i Oslo. Då han blei konge, flytta ho og mora med til København. 

I 1515 gifta Christian II seg med trettenåringen Isabella av Habsburg av politiske grunnar, men han føretrekte framleis Dyveke. Då elskarinna døydde på mystisk vis i 1517, meinte kongen at Torben Oxe, høvedsmannen på Københavns slott, hadde forgifta henne. Fleire bevis på at Oxe var mordaren gjorde at han blei dømd til døden og halshogd.

Dyveke har sidan inspirert forfattarar til å skriva dikt og skodespel om henne, og har gjeve namn til «Dyvekes vei» i Oslo og «Dyvekes Vinstue» i Bergen.

Bakgrunnsstoff
--------------

* Diktet *Dyveke* Arkivert 2007-08-19 ved Wayback Machine. av Sophus Claussen

|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* Lokalhistoriewiki
* VIAF
* BPN

 |
**Rishi Sunak** (fødd 12. mai 1980) er ein britisk konservativ politikar. Han er medlem i det britiske parlamentet, og har tidlegare vore finansminister. Sunak er den 54. statsministeren i Storbritannia.

Bakgrunn
--------

Rishi Sunak studerte politikk, filosofi og økonomi ved universitetet i Oxford. Han studerte òg MBA ved universitetet i Stanford.

Han vart vald inn i det britiske parlamentet i 2015 som medlem av det konservative partiet, for valkrinsen Richmond i North Yorkshire.

Sunak har vore finansminister frå 2020 til 2022, og sjefssekretær for finansdepartementet frå 2019 til 2020.

Etter at Boris Johnson trekte seg 7. juli 2022 som partileiar og statsminister, vart Sunak ein leiarkandidat. Han og Liz Truss vart dei to gjenståande kandidatane til å taka over i eit val gjort av medlemmane i partiet. Den 5. september 2022 vart det kunngjort at Truss hadde vunne leiarvalet med 81 326 røyster mot Sunak sine 60 399.

Etter at Liz Truss trakk seg frå stillinga etter berre seks veker, melde Sunak seg att som kandidat, og vann. Han vart dermed partileiar og statsminister i Storbritannia.

Sunak er gift med Akshata Murthy, og saman har dei to døtrer.

Kjelder
-------

1. ↑  «About Me», *Rishi Sunak* (på engelsk), henta 20. oktober 2022
2. ↑  «Rishi Sunak» (på engelsk). UK Parliment. Henta 20. oktober 2022.
3. ↑  «The Rt Hon Rishi Sunak MP», *GOV.UK* (på engelsk), henta 20. oktober 2022
4. ↑  «Boris Johnson resigns; Tom Tugendhat confirms his candidacy as successor – as it happened», *the Guardian* (på engelsk), 7. juli 2022, henta 20. oktober 2022
5. ↑  «Truss wins Tory leadership race and faces daunting challenge as PM», *The Independent* (på engelsk), 5. september 2022, henta 20. oktober 2022
6. ↑  Ottesen, Oda Eggesbø (24. oktober 2022), «Sunak leiar overlegent i den britiske statsministerkampen», *NRK*, henta 24. oktober 2022
Frå midtbyen i Everett
Marinaen i Everett er den største på vestkysten av USA
**Everett** er ein by i Snohomish County i delstaten Washington i USA. Byen er fylkessete i Snohomish County. Everett hadde 103 019 ibuarar 2010. Byen, som ligg 40 km nord for storbyen Seattle, vart grunnlagd i 1855. Han har namn etter sonen til Charles L. Colby, ein stor forretningsdrivar i byen på slutten av 1800-talet.

### Næringsliv

Everetts tidlege økonomi var basert på skogsdrift og treindustri. I siste halvdel av 1960-åra bygde flyprodusenten Boeing ein stor fabrikk der det vert laga jumbojetar. Boeing hadde i 32 000 tilsette i Everett i 2006. Ein stor marinebase ved Everett vart teken i bruk i 1994, og sysselset i kring 6 000 personar.

### Demografi

74,6% av ibuarane i Everett er registrert som kvite. Folk av asiatisk, latinos og afro-amerikansk herkomst utgjer dei største minoritetane.

Kjelder
-------

* *Denne artikkelen bygger på «Everett, Washington» frå Wikipedia på engelsk, den 22. september 2013.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* MusicBrainz (area)

 |
**Leif Arve Seland** (fødd 12. desember 1963) er ein norsk tidlegare fotballspelar frå Fevik i Aust-Agder. Seland var ein angrepsspelar med fart som sin beste eigenskap.

Karriere
--------

### Klubbspel

Seland seriedebuterte med sjettedivisjons-laget Express. 1981-83 spelte han for FK Jerv i 3. divisjon. Frå 1984 var han IK Start-spelar, med sine 12 mål toppskårar i 1. divisjon 1986. Langvarig skadd frå 1987, var aldri sidan i nærleiken av tidlegare toppnivå. Aktiv 1992-94 i Øyestad IL på nivå 3 og 4 i seriesystemet, til sist 1995-96 i Tveit IL.

### Landslagsspel

Seland fekk sin debut i OL-turneringa 1984. Han deltok i Boston alle tre OL-kampane til Noreg. 20. desember 1984 vart han matchvinnar då Noreg slo Egypt 1–0 i Ismailia, hans einaste landslagsmål. Han spelte sin 12 og siste landskamp då Noreg vann med 2–0 over Frankrike i ein kvalifiseringskamp til EM i fotball 1988.

### Merittar

* Bronse i 1. divisjon: 1984 med IK Start

Kjelder
-------

* Arve Seland ved eu-football
Rissajaure, med Gorsabahta i bakgrunnen.
**Rissajaure** (tyder *Sjøen som gnistrer som eld*) eller **Trollsjön**, (nordsamisk: *Rissájávri*) er ein klårvassjø og ein steril fjellsjø i Kiruna kommun i Lappland i Sverige. Ein kan sjå botnen på innsjøen, trass i djupna på 36 meter. Siktdjupna er truleg større, men kan ikkje stadfestast. Rissajaure ligg 815 meter over havet, lengst inn i dalføret Kärkevagge ved foten av Låktatjåkka og Vassejietnja, oppdemd av ein høg mur av store steinblokker. Utløpet frå innsjøen er underjordisk, og munnar ut i bekken Kärkejokk på motsett side av den naturlege steinmuren, og heldt fram ned dalføret.

Rissajaure består av smeltevann frå de omliggande isbreene. Innsjøen er isbelagt til eit stykke ut på sommaren, og er berre isfri tre månader i året.

Namnet **Kärkevaggepadajaure** vert òg nytta.

Kjelder
-------

* *Denne artikkelen bygger på «Rissajaure» frå Wikipedia på bokmål, den 15. juni 2012.*

Bakgrunnsstoff
--------------

* Vattenkemi i sjöar i Abiskoområdet
**Rissaraset** var eit ras som gjekk i tidlegare Rissa kommune (no Indre Fosen kommune) i Trøndelag den 29. april 1978. Kvikkleireraset var det største som råka Noreg på 1900-talet då over 20 hus og gardsbruk vart teke av raset og ein person omkom.

Om raset
--------

Raset starta laurdag klokka 14.10 på ettermiddagen då det skulle gravast til eit utbygg på driftsbygningen på garden Fissøya. Raset gjekk ned til strandkanten i brakkvasspollen Botn. Fire minutt seinare rasa nye massar ut heilt opp til garden Rokseth. Folk i området byrja å bli klår over situasjonen og fleire starta evakuering. Etter 25 minutt gjekk eit nytt ras. Fem minutt etter gjekk hovudraset som tok med seg den gamle grendaskulen og gardane Fossan, Halten, Fossum, og deler av Rabben.

Fem minutt seinare gjekk det siste store raset som tok med seg gardane og eigedomane Fissrønning Ytre, Fissrønning, Rydningen, Nylund, Trøen, Stensli og Åslund. Seinare forsvann eigedomen Stensli i eit av dei mange etterrasa. Sjølve raset var over klokka 14.55, 45 minutt etter at det starta.

Øydeleggingar
-------------

5–6 millionar kubikkmeter leire rasa ut frå eit område på 330 mål og etterlét ein raskant på 1,5 kilometer. Åtte gardsbruk på over 50 dekar, sju bruk på under 50 dekar, to bustadeigedomar, ei hytte og eit grendehus forsvann heilt eller delvis i leirmassane. I alt mista 32 personar alt dei åtte i leirraset, medan 32 år gamle Solvor Halten Eriksson omkom i raset.

Raset gjorde òg store materielle skadar på tettstaden Leira på motsett side av Botnen, då ein tre meter høg tsunami slo inn kort tid etter at hovudraset gjekk.

Film av raset
-------------

Smalfilmamatørane Kjell Karlsen og Knut Singstad filma raset, som var første gongen i historia at eit kvikkleiresras vart festa til film. Karlsen drog ned til Botnen då det byrja å rase, medan Singstad stod i åskanten på motsett side. Etter kvart som raset utvikla seg, sprang Karlsen for livet med raskanten like etter. Filmane blir brukt av NGI i deira rasførebyggande arbeid og til opplysing, og blir framleis vist på ulike fjernsynskanalar verda over.

Minnesmerke for Rissaraset i 1978
---------------------------------

I samband med markeringa av at det i 2003 var 25 år sidan raskatastrofen, vart det reist eit minnesmerke i rasgropa. Informasjonstavle står òg ved Reins kloster. Ved riksvegen gjennom Reinsgrenda og ved Rein kyrkje er det sett opp vegvisarar til minneområdet.

Kjelder
-------

* *Denne artikkelen bygger på «Rissaraset» frå Wikipedia på bokmål, den 10. februar 2014.*

Bakgrunnsstoff
--------------

* Rissaraset (Rissa kommune) Arkivert 2013-03-24 ved Wayback Machine.
* NRK Gull med radioklipp om Rissaraset (raset i Rissa)
Mona Holm
**Mona Christine Holm** (fødd 5. august 1983) er ein norsk tidlegare friidrettsutøvar frå Kolvereid i Nord-Trøndelag som utmerkte seg i sleggjekasting. Ho vart norsk meister i øvinga ni år i rad, 2004-12. Holm var medlem i Norna/Salhus og seinare IK Tjalve.

Aktiv
-----

Holm kom på andreplass i sleggjetevlinga for kvinner i NM 2002 og 2003. Frå 2004 til 2012 var ho Noregs suverent beste i øvinga og vann samtlege sleggje-gull i desse ni åra. Ho vart tildelt kongepokalen for vinnarkastet under NM i friidrett 2007 og på ny under NM i friidrett 20011 i Byrkjelo. Under meisterskapen i Byrkjelo den 13. august smekka ho til med heile 70,43 meter, gjeldande norsk rekord til 2019-sesongen.

Holm deltok i EM i friidrett 2006, VM i friidrett 2007, EM i friidrett 2010, VM i friidrett 2011 og EM i friidrett 2012, utan nokon gong å kvalifisere seg til finale.

Elles var Holm ein habil diskoskastar som sikra seg bronsemedaljen i øvinga under NM 2004 og NM 2010.

### Norske rekordar

| Resultat | Stad | Land | Dato | År |
| --- | --- | --- | --- | --- |
| 60,92 m | Szombathely |  Ungarn | 30. mai | 2004 |
| 60,92 m | Reykjavík |  Island | 19. juni | 2004 |
| 62,19 m | Gävle |  Sverige | 19. juni | 2005 |
| 62,82 m | Bergen |  Noreg | 20. august | 2005 |
| 63,39 m | Banská Bystrica |  Slovakia | 18. juni | 2006 |
| 64,50 m | Helsingborg |  Sverige | 30. juni | 2006 |
| 64,89 m | Bottnaryd |  Sverige | 2. juli | 2006 |
| 67,80 m | Halle |  Tyskland | 19. mai | 2007 |
| 67,96 m | Tønsberg |  Noreg | 6. juni | 2010 |
| 70,43 m | Byrkjelo |  Noreg | 13. august | 2011 |

### Personlege rekordar

| Øvelse | Lengde | År |
| --- | --- | --- |
| Sleggekast | 70,43 | 2011 |
| Diskoskast | 47,85 | 2001 |

### Medaljar i noregsmeisterskap

| Plassering | Øving | År |
| --- | --- | --- |
| Gull | Slegge | 2004, 2005, 2006, 2007, 2008, 2009, 2010, 2011, 2012 |
| Sølv | Slegge | 2002, 2003, 2014, 2016 |
| Bronse | Diskos | 2004, 2010 |

Kjelder
-------

* friidrett.no
**Kamerunfjellet** er eit fjell som er ein av dei største og mest aktive vulkanane i Afrika. Det er det høgaste fjellet i Kamerun, og ligg i nærleiken av kysten inst i Guineabukta. Det høgaste punktet blir kalla Fako. Fjellet ligg på Kamerunlinja, ei lang kjede av vulkanske fjell som strekker seg ut i Guineabukta og omfattar fleire øyar der, som São Tomé og Príncipe. På den sørlege hellinga av fjellet, mot kysten, er tvillingtoppen Etinde, som også er kjend som Vesle Kamerun.

I det 5. hundreåret f.Kr. observerte den kartagiske navigatøren Hanno eit vulkanutbrot her. Fjellet hadde utbrot seks gongar på 1900-talet. I 1922 nådde ein lavastraum heilt til Guineabukta, og i 1999 stoppa ein straum berre 200 meter frå kysten. Nylege utbrot var i 1999, 2000 og 2012. 

Kvart år held ein løpet Mount Cameroon Race of Hope til toppen av fjellet. Dei beste når toppen på 4 timar og 45 minutt. Turistar som vil klatra til toppen, må ha med ein guide. 

* KamerunfjelletKamerunfjellet
* Relieffkart.Relieffkart.
* Skjematisk framstilling av Kamerunlinja.Skjematisk framstilling av Kamerunlinja.

Kjelder
-------

1. ↑  «Cameroon Consulate - Mount Cameroon». Arkivert frå originalen 1. mars 2016. Henta 3. mai 2016.

* *Denne artikkelen bygger på «Kamerunfjellet» frå Wikipedia på bokmål, den 3. februar 2023.*


|  |  |
| --- | --- |
| Autoritetsdata | 
* Store norske leksikon
* GND
* BNF
* BNF (data)
* GeoNames

 |
Koordinatar: 32°40′46.56″N 35°34′40.08″E﻿

**Afikim** (hebraisk אֲפִיקִים) er ein israelsk kibbutz knytt til Kibbutzrørsla i Jordandalen, 3 km frå Genesaretsjøen. Han høyrer til Emek HaYarden regionale kommune. I 2011 hadde han eit folketal på 1 427.

Namn
----

Namnet Afikim tyder «elveleie» og syner til Jordanelva og sideelva hennar, Yarmukelva.

Historie
--------

Barnepleiar med kibbutzbarn i barneheimen. (1960-åra)
Russiske jødar som høyrte til Hashomer Hatzair-rørsla organiserte seg i 1924 og slo seg ned i området kring Wazia i Øvre Galilea. I 1932 flytta gruppa til den noverande plasseringa på eit landområde som høyrte til Degania Bet, og fleire grupper av sioniste sosialdemokratiske, europeiske jødar kom til etter kvart. Under den arabisk-israelske krigen i 1948 vart Afikim råka av mange bomber frå syriske og irakiske styrkar, og var ein skanse for Palmach. Sidan vart han eit senter for trening av soldatbønder i Nahal. Under delinga av rørsla *kibbutz Meuhad* vart ikkje Afikim, i motsetnad til mange andre kibbutzar, delt i to landsbyar. Han vart i staden heller med den Mapai-tilknytte delen som sidan grunnla *Ihud kibbutzar*. I 1977 tok Afikim i mot 66 flyktningar frå Vietnam. I 2011 tok kibbutzen i mot 100 nye medlemmar.

Økonomi
-------

Afikim meieri
Afikim dyrkar i dag bananar, daddelpalmer, subtropiske planter og korn. Her vert det òg drive akvakultur og meieridrift. Kibbutzen har 400 kyr. Han driv SAE Afikim, eit meierselskap, og Afikim Electric Mobilizers, ein produsent av elektriske kjerrer.

Det første elektroniske mjølkemålaren, som måler kor mange liter ei ku har produsert, vart funnen opp i Afikim. Andre oppfinningar herfrå er eit pedometer som måler kor mange steg ei ku har teke, slik at ein kan finne den rette tida for inseminasjon.

Kjelder
-------

* *Denne artikkelen bygger på «Afikim» frå Wikipedia på engelsk, den 22. februar 2015.*
	+ *Wikipedia på engelsk oppgav desse kjeldene:*

1. 1 2  «Locality File». Israelsk statistisk sentralbyrå. 2011. Arkivert frå originalen (XLS) 23. september 2013. Henta 9. oktober 2014.
2. ↑  Jewish National Fund (1949). *Jewish Villages in Israel*. Jerusalem: Hamadpis Liphshitz Press. s. 191.
3. 1 2 3  Ben, Coby (17. juni 2011). «The secret of Israel's Milky Way». Haaretz.com. Henta 22. februar 2015.
4. ↑  «Afikim Mobility scooters». Afiscooters.com. Henta 22. februar 2015.

| * v
* d
* e
Emek HaYarden regionale kommune |
| --- |
| Kibbutzar | Afikim**·** Alumot**·** Ashdot Ya'akov Ihud**·** Ashdot Ya'akov Meuhad**·** Beit Zera**·** Degania Alef**·** Degania Bet**·** Ein Gev**·** Ginosar**·** Hukok**·** Kvutzat Kinneret**·** Ma'agan**·** Masada**·** Ravid**·** Sha'ar HaGolan**·** Tel Katzir |
| Moshavar | Almagor**·** HaOn |
| Andre landsbyar | Kinneret**·** Poria Illit**·** Poria - Kfar Avoda**·** Poria - Neve Oved |



|  |  |
| --- | --- |
| Autoritetsdata | 
* WorldCat
* VIAF
* LCCN
* BNF
* BNF (data)
* GeoNames

 |